|  |  |
| --- | --- |
| **Kriterij za odabir**  | **Bodovi** |
| **1** | **Veličina gospodarstva SO** | **Najviše 20** |
|  | do 49.999 | 20 |
|  | od 50.000 do 99.999  | 18 |
|  | preko 100.000  | 10 |
| **2** | **Proizvođačka organizacija/zadruga** | **20** |
| **3** | **Stručna sprema i radno iskustvo nositelja ili člana/odgovorne osobe ili zaposlenika** | **Najviše 10** |
|  | Završen preddiplomski ili preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili stručni studij u trajanju od najmanje tri godine agronomske, šumarske ili biotehnološke struke ili 4 ili više godina radnog iskustva u poljoprivredi | 10 |
|  | Srednja stručna sprema agronomske, šumarske ili biotehnološke struke ili min. 2 g. radnog iskustva u poljoprivredi | 7 |
| **4** | **Ulaganje u prioritetne sektore (voće i povrće, stočarstvo (uključujući peradarstvo), cvjećarstvo i uzgoj aromatičnog bilja za ukras i preradu, vinogradarstvo i maslinarstvo)** |  **20** |
| **5** | **Tip ulaganja** | **Najviše 30** |
|  | ulaganje u izgradnju, rekonstrukciju i/ili modernizaciju (sa ili bez opremanja) | 30 |
|  | ulaganje u opremanje | 25 |
|  | nabava poljoprivredne mehanizacije | 20 |
| **6** | **Aktivnosti iz poslovnog plana odnose se na ekološku poljoprivredu** | **10** |
| **7** | **Broj stanovnika naselja u kojemu se ulaganje provodi** | **Najviše 15**  |
|  | Naselja unutar JLS-a u sastavu LAG-a do 499 stanovnika  | 15 |
|  | Naselja unutar JLS-a u sastavu LAG-a od 500 do 999 stanovnika  | 12 |
|  | Naselja unutar JLS-a u sastavu LAG-a od 1000 do 1999 stanovnika | 10 |
|  | Naselja unutar JLS-a u sastavu LAG-a od 2000 i više stanovnika | 8 |
| **NAJVEĆI MOGUĆI BROJ BODOVA** | **105** |
| **PRAG PROLAZNOSTI** | **30** |

**DODATNA POJAŠNJENJA KRITERIJA ODABIRA**

Da bi projekt unutar tipa operacije 1.1.1. Restrukturiranje, modernizacija i povećanje konkurentnosti poljoprivrednih gospodarstva (TO 4.1.1. PRR) bio prihvatljiv za dodjelu potpore, korisnik mora imati minimalno 30 bodova (prag prolaznosti).

Dobivanjem bodova pod kriterijem 2. *Proizvođačka organizacija/zadruga* isključuje se mogućnost dobivanja bodova pod kriterijem 1. *Veličina gospodarstva SO* i obrnuto.

**Kriterij odabira 1: VELIČINA GOSPODARSTVA SO**

Korisnik ostvaruje bodove sukladno dostavljenoj dokumentaciji navedenoj u Prilogu I. ovog Natječaja.

Da bi nositelj projekta ostvario bodove po navedenom kriteriju mora dostaviti Potvrdu o ekonomskoj veličini poljoprivrednog gospodarstva, izdane od uprave Ministarstva poljoprivrede koje je nadležno za izdavanje potvrde o ekonomskoj veličini nakon objave Natječaja te ovjerene i potpisane. Nositelj će si dodijeliti odgovarajuće bodove sukladno ekonomskoj veličini.

**Kriterij odabira 2: PROIZVOĐAČKA ORGANIZACIJA/ZADRUGA**

Ukoliko je riječ o proizvođačkoj organizaciji/zadruzi (registriranoj kao trgovačko društvo/zadruga) ostvaruju se predviđeni bodovi temeljem dostavljene dokumentacije. Ako je korisnik proizvođačka organizacija potrebno je dostaviti Rješenje o priznavanju proizvođačke organizacije izdano od strane Ministarstva poljoprivrede. Dobivanjem bodova po ovom kriteriju isključuje mogućnost dobivanja bodova pod kriterijem 1. Veličina gospodarstva SO.

**Kriterij odabira 3: STRUČNA SPREMA I RADNO ISKUSTVO NOSITELJA ILI ČLANA/ODGOVORNE OSOBE ILI ZAPOSLENIKA**

Nositelj projekta ostvaruje bodove po navedenom kriteriju sukladno dostavljenoj dokumentaciji navedenoj u Prilogu I. ovog Natječaja.

**Da bi nositelj projekta ostvario 10 bodova po navedenom kriteriju mora:**

1) dostaviti presliku diplome o završenom preddiplomskom ili preddiplomskom i diplomskom sveučilišnom studiju ili integriranom preddiplomskom i diplomskom sveučilišnom studiju ili specijalističkom diplomskom stručnom studiju ili stručnom studiju u trajanju od najmanje tri godine agronomske, šumarske ili biotehnološke struke nositelja ili člana/odgovorne osobe ili zaposlenika

ili

2) imati 4 godine ili više radnog iskustva na poljoprivrednom gospodarstvu koje dokazuje potvrdom iz matične evidencije Hrvatskog zavoda za mirovinsko osiguranje da je nositelj ili član/zaposlenik osiguran po poljoprivrednoj osnovi 4 godine ili više sukladno propisima o mirovinskom osiguranju; i

**Da bi nositelj projekta ostvario 7 bodova po navedenom kriteriju mora:**

1) dostaviti presliku svjedodžbe o završenoj srednjoj školi agronomske, šumarske ili biotehnološke struke nositelja ili člana/ odgovorne osobe ili zaposlenika

ili

2) imati minimalno 2 godine radnog iskustva na poljoprivrednom gospodarstvu koje dokazuje potvrdom iz matične evidencije Hrvatskog zavoda za mirovinsko osiguranje da je nositelj (ili član OPG-a) osiguran po poljoprivrednoj osnovi 2 godine ili više sukladno propisima o mirovinskom osiguranju.

**Kriterij odabira 4: ULAGANJE U PRIORITETNE SEKTORE (VOĆE I POVRĆE, STOČARSTVO (UKLJUČUJUĆI PERADARSTVO), CVJEĆARSTVO I UZGOJ AROMATIČNOG BILJA ZA UKRAS I PRERADU, VINOGRADARSTVO I MASLINARSTVO)**

Nositelj projekta će ostvariti 20 bodova za ulaganja u sektor voće i povrće, stočarstvo (uključujući peradarstvo), cvjećarstvo i uzgoj aromatičnog bilja za ukras i preradu, vinogradarstvo i maslinarstvo ukoliko najmanje 50% prihvatljivih troškova projekta za ulaganje u navedeni sektor prikaže u Obrascu B – Plan nabave/Tablica troškova i izračun potpore.

**Kriterij odabira 5: TIP ULAGANJA**

Nositelj projekta ostvaruje bodove sukladno tipu ulaganja koji nositelj projekta prijavljuje na Natječaj.

**Kriterij odabira 6: AKTIVNOSTI IZ POSLOVNOG PLANA ODNOSE SE NA EKOLOŠKU POLJOPRIVREDU**

Bodovi se dodjeljuju ako se ulaganje odnosi na minimalno jedan poljoprivredni proizvod za koji poljoprivredno gospodarstvo posjeduje Rješenje o upisu u Upisnik subjekata u ekološkoj proizvodnji te je naznačeno u posljednjoj Potvrdnici (certifikatu) kontrolnog tijela. Potrebno je dostaviti Rješenje o upisu u Upisnik subjekata u ekološkoj proizvodnji i posljednju Potvrdnicu (certifikat) kontrolnog tijela.

**Kriterij odabira 7: BROJ STANOVNIKA NASELJA U KOJEMU SE ULAGANJE PROVODI**

Nositelj projekta će po ovom kriteriju ostvariti bodove ovisno o broju stanovnika naselja u kojem se ulaganje provodi. Kao lokacija ulaganja se smatra katastarska čestica na kojoj se ulaganje provodi sukladno projektno-tehničkoj ili drugoj dokumentaciji iz prijave projekta navedene u Obrascu A – Prijavnom obrascu u točki II.3.4. i II.3.5. koja mora biti na području LAG obuhvata (II.3.7.). Kao dokaz tome dostavlja se Potvrda o teritorijalnoj pripadnosti katastarske čestice izdana od Državne geodetske uprave iz koje je razvidno na području kojeg naselja se nalazi pojedina katastarska čestica.

Ukoliko se ulaganja provode na području više naselja koja ne pripadaju u isti rang naselja po broju stanovnika, naseljem u kojem se ulaganje provodi smatrat će se naselje u kojem je sjedište nositelja projekta.

**DODATNI KRITERIJI IZ LRS-A:**

U slučaju da dva ili više projekata imaju jednak broj bodova nakon izvršenog rangiranja sukladno kriterijima za odabir projekta, a prelaze prag prolaznosti, prednost će se odrediti slijedećim redoslijedom:

1) Pojedinačni kriteriji po redoslijedu u tablici kriteriji odabira,

2) Vrijeme podnošenja prijave projekta.

Kriterij 1. u tablici kriterij odabira ima najveću važnost, što znači da će se kriterij 2. u tablici kriterij odabira primjenjivati samo ukoliko se prijavitelji i po kriteriju 1. nalaze u istom bodovnom rangu. Kriterij 3. u tablici odabira primjenjivati će se ukoliko se prijavitelji i po kriteriju 2. u tablici kriterij odabira nalaze u istom bodovnom rangu, Kriterij 4. će se primjenjivati ukoliko se po svim prethodnim kriterijima prijavitelji nalaze u istom bodovnom rangu, Kriterij 5. će se primjenjivati ukoliko se po svim prethodnim kriterijima prijavitelji nalaze u istom bodovnom rangu, Kriterij 6. će se primjenjivati ukoliko se po svim prethodnim kriterijima prijavitelji nalaze u istom bodovnom rangu, te Kriterij 7. će se primjenjivati ukoliko se po svim prethodnim kriterijima prijavitelji nalaze u istom bodovnom rangu.

Ukoliko dva ili više projekata po svim pojedinačni kriteriji po redoslijedu u tablici kriteriji odabira pripadaju istom bodovnom rangu prednost se određuje prema vremenu podnošenja prijave projekta.

Ako se prednost određuje prema vremenu podnošenja prijave projekta, prednost imaju prijave projekta na slijedeći način:

- kod potpunih prijava projekata za koje nije tražena dopuna, vrijeme podnošenja potpune prijave projekta smatra trenutak slanja (datum, sat, minuta, sekunda) istih preporučenom pošiljkom s povratnicom;

- kod nepotpunih prijava projekata (prijave projekata za koje je izdan Zahtjev za D/O/I) prednost imaju prijave nositelja projekata koji su u kraćem roku postupili po Zahtjevu za D/O/I. Ako nepotpune prijave projekata imaju jednaki broj bodova i jednak vremenski rok podnošenja dopune, prednost imaju ranije podnesene prijave projekta (datum, sat, minuta, sekunda).

Potpune prijave imaju prednost nad nepotpunim prijavama.

Ako dvije ili više prijave projekata i nakon takve provjere imaju isti broj bodova, provest će se postupak izvlačenja slučajnim odabirom u prisutnosti javnog bilježnika.